Gerempung Pengerai Sedunya

Gerempung Pengerai Sedunya (GPS) () iya nya ejensi spesyel Gerempung Bansa Beserakup ti ngatur timbal ngagai isu pengerai mensia mayuh entarabansa enggau penusah ngenyit. Indu opis iya ba Geneva, Switzerland, lalu bisi 6 iti opis kandang menua enggau 150 buah opis lapang di serata dunya. Semina menua ke bedaulat aja ke layak enggau, lalu iya nyadi gerempung pengerai entara perintah ke pemadu besai ba renggat entarabansa.

Tuju WHO iya nya ngulihka tikas pengerai ke pemadu tinggi ungkup semua mensia mayuh di dunya, meri definisyen pengerai nyadi “gaya pengelantang fizikal, mental enggau sosial ke lechut lalu ukai semina nadai penyakit tauka pengelemi.” Batang pengawa Gerempung Pengerai Sedunya nyengkaum ngelakuka pengawa nagang penyakit epidemik enggau endemik; nyendiaka sereta ngemanahka agi pengawa ngajar enggau latih dalam pengerai mensia mayuh, chara ngubat penyakit, enggau pekara ti bekaul; enggau ngelakuka pengawa numbuhka standard entarabansa ungkup produk biologi.

GPS ditumbuhka kena 7 April 1948, lalu berengkah gawa enggau formal kena 1 September 1948. Iya nyengkaum aset, pengereja pengawa, enggau pengawa Gerempung Pengerai Liga Bansa-Bansa enggau  ti bepalan di Paris, nyengkaum Klasifikasyen Penyakit Antarabansa (ICD). Pengawa ejensi tu berengkah enggau bebendar dalam taun 1951 pengudah pengawa ngintu belanja enggau teknikal ti signifikan.

Mandat rasmi WHO iya nya ngangkatka pengerai enggau pengelikun seraya mantu orang ti mudah kena tinggang penusah di serata dunya. Iya meri bantu teknikal ngagai menua, netapka standard pengerai entarabansa, ngumpul data pasal isu pengerai global, sereta nyadi forum randau saintifik tauka polisi bekaul enggau pengerai. Penerang rasmi iya, Ripot Pengerai Sedunya, meri sesmen pasal topik pengerai di serata dunya.

GPS dipegai Aum Pengerai Sedunya (APS), ti ditumbuhka ari 194 bengkah menua kaban iya. APS milih sereta meri jaku lalau ngagai lembaga eksekutif ti ditumbuhka ari 34 iku pakar pengerai; milih tuai pentadbir GPS, iya nya pengarah besai (diatu Tedros Adhanom Ghebreyesus ari Etiopia); netapka juluk ati enggau utai ti dikemeratka; sereta ngemendarka bajet enggau aktiviti. GPS dipelanja kelebih agi ari pemeri ari kaban menua (kedua-dua ti diperesa enggau voluntia), lalu ditangkan enggau pemeri peribit.

Kereban sanding

Kategori:Koordinat ba Wikidata
Kategori:Artikel ti ngundan teks jaku Sepanyol
Kategori:Artikel ti ngundan teks jaku Rusia
Kategori:Artikel ti ngundan teks jaku Peranchis
Kategori:Artikel ti ngundan teks jaku China